Sodba Splošnega sodišča z dne 22. septembra 2021 – Severstal/Komisija
(Zadeva T-753/16)1
(Damping – Uvoz nekaterih hladno valjanih ploščatih izdelkov iz jekla s poreklom iz Kitajske in Rusije – Dokončna protidampinška dajatev – Člen 18 Uredbe (ES) št. 1225/2009 (postal člen 18 Uredbe (EU) 2016/1036) – Uporaba razpoložljivih podatkov – Člen 2(3), (4), (9), (10) in (12) Uredbe št. 1225/2009 (postal člen 2(3), (4), (9), (10) in (12) Uredbe 2016/1036) – Izračun normalne vrednosti, izvozne cene in stopnje dampinga – Člen 3(2) in (5) Uredbe št. 1225/2009 (postal člen 3(2) in (5) Uredbe 2016/1036) – Določanje obstoja škode – Člen 3(7) Uredbe št. 1225/2009 (postal člen 3(7) Uredbe 2016/1036) – Vzročna zveza – Člen 2(9) in člen 9(4) Uredbe št. 1225/2009 (postala člen 2(9) in člen 9(4) Uredbe 2016/1036) – Odprava škode – Pravica do obrambe – Načelo dobrega upravljanja – Sorazmernost – Očitne napake pri presoji)
Jezik postopka: angleščina
Stranke
Tožeča stranka: PAO Severstal (Cherepovets, Rusija) (zastopniki: D. O’Keeffe, solicitor, N. Tuominen in M. Krestiyanova, odvetnika)
Tožena stranka: Evropska komisija (zastopniki: J.-F. Brakeland, K. Blanck in E. Schmidt, agenti)
Intervenientka v podporo tožene stranke: Eurofer, Association européenne de l’acier, ASBL (Luxembourg, Luksemburg) (zastopniki: O. Prost, A. Coelho Dias in S. Seeuws, odvetniki)
Predmet
Predlog na podlagi člena 263 PDEU za razglasitev ničnosti Izvedbene uredbe Komisije (EU) 2016/1328 z dne 29. julija 2016 o uvedbi dokončne protidampinške dajatve in dokončnem pobiranju začasne dajatve, uvedene na uvoz nekaterih hladno valjanih ploščatih izdelkov iz jekla s poreklom iz Ljudske republike Kitajske in Ruske federacije (UL 2016, L 210, str. 1).
Izrek
Tožba se zavrne.
PAO Severstal poleg svojih stroškov nosi stroške, ki so nastali Evropski komisiji.
Eurofer, Association européenne de l’acier, ASBL, nosi svoje stroške.
____________
1     UL C 14, 16.1.2017.